7/2026
ΠΡΟΚΗΡΥΞΗ ΑΝΟΙΚΤΟΥ ΔΙΕΘΝΟΥΣ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ ΓΙΑ ΤΗΝ ΠΑΡΟΧΗ ΤΑΞΙΔΙΩΤΙΚΩΝ ΥΠΗΡΕΣΙΩΝ (ΔΙΑΜΟΝΗ ΚΑΙ ΜΕΤΑΚΙΝΗΣΗ) ΓΙΑ ΤΙΣ ΑΝΑΓΚΕΣ ΤΟΥ ΟΡΓΑΝΙΣΜΟΥ ΜΕΓΑΡΟΥ ΜΟΥΣΙΚΗΣ ΘΕΣΣΑΛΟΝΙΚΗΣ ΠΡΟΫΠΟΛΟΓΙΣΜΟΥ 685.710 ΕΥΡΩ ΠΛΕΟΝ ΦΠΑ 
ΣΥΜΠΕΡΙΛΑΜΒΑΝΟΜΕΝΟΥ ΤΟΥ ΔΙΚΑΙΩΜΑΤΟΣ ΠΡΟΑΙΡΕΣΗΣ

Ο Οργανισμός Μεγάρου Μουσικής Θεσσαλονίκης (ΟΜΜΘ), Ν.Π.Ι.Δ., προκηρύσσει ηλεκτρονικό  διαγωνισμό  με την ανοικτή διαδικασία του άρθρου 27 του ν.4412/2016, όπως ισχύει, προϋπολογισμού 457.140,00 Ευρώ πλέον ΦΠΑ, με κριτήριο κατακύρωσης την πλέον συμφέρουσα από οικονομική άποψη προσφορά, βάσει τιμής, για την ανάθεση παροχής ολοκληρωμένων ταξιδιωτικών υπηρεσιών για τις ανάγκες του ΟΜΜΘ, που περιλαμβάνουν υπηρεσίες διαμονής και μετακίνησης για καλλιτέχνες, αρχιμουσικούς, σολίστ, μουσικά σύνολα, τεχνικούς συντελεστές παραγωγής, σκηνοθέτες, επιμελητές, εισηγητές, επίσημους προσκεκλημένους, συνεργάτες, στελέχη και προσωπικό, τόσο στην Ελλάδα όσο και στο εξωτερικό.
Το φυσικό αντικείμενο της σύμβασης περιλαμβάνει ιδίως υπηρεσίες αεροπορικής μετακίνησης εσωτερικού και εξωτερικού, υπηρεσίες διαμονής σε κατάλληλα καταλύματα στην Ελλάδα και το εξωτερικό, υπηρεσίες τοπικών και λοιπών χερσαίων και ακτοπλοϊκών μεταφορών, διαχείριση αλλαγών, ακυρώσεων, επανεκδόσεων και έκτακτων απαιτήσεων, υποστήριξη σύνθετων ή ομαδικών μετακινήσεων και πρόσθετες υπηρεσίες ταξιδιωτικής εξυπηρέτησης, όπου απαιτείται.
Οι παρεχόμενες υπηρεσίες κατατάσσονται στον ακόλουθο κωδικό του Κοινού Λεξιλογίου δημοσίων συμβάσεων (CPV) : 63510000-7 [Υπηρεσίες Ταξιδιωτικών Πρακτορείων και Συναφείς Υπηρεσίες].
Η διάρκεια της σύμβασης ορίζεται σε 24 (είκοσι τέσσερις) μήνες.
Δικαίωμα Προαίρεσης. Ο ΟΜΜΘ διατηρεί δικαίωμα παράτασης της σύμβασης διάρκειας 12 (δώδεκα) μηνών με τους ίδιους όρους και τις ίδιες τιμές, με μονομερή δήλωση που ασκείται πριν από τη λήξη της σύμβασης και υπό τους όρους του άρθρου 132 παρ. 1 ν.4412/2016. 
Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) μέσω της διαδικτυακής πύλης www.promitheus.gov.gr του συστήματος.
Το πλήρες κείμενο της Διακήρυξης 7/2026 καταχωρείται στο Κ.Η.Μ.ΔΗ.Σ. και στο Ε.Σ.Η.Δ.Η.Σ. και αναρτάται στην ιστοσελίδα της αναθέτουσας αρχής www.tch.gr 
[ΤΑ ΝΕΑ ΜΑΣ – Νέα/Ανακοινώσεις].
Η προκήρυξη αναρτάται στο διαδίκτυο, στον ιστότοπο http://et.diavgeia.gov.gr 
Καταληκτική ημερομηνία υποβολής προσφορών: 10-09-2026 ώρα 13:00. Ημερομηνία διενέργειας διαγωνισμού: 10-09-2026 και ώρα 14:00.

